20/06/2016 | Administración LocalMunicipal
Valdoviño
Bases para material escolar curso 2016/2017

A Xunta de goberno local do concello de Valdoviño, en sesión do día 28 de abril de 2016, acordou aprobar as bases de subvencións dirixidas ás familias para material escolar. Curso 2016/2017. O prazo para presentar as solicitudes para optar ás axudas non se abrirá ata a publicación do extracto da convocatoria no Boletín Oficial da Provincia. Transcribense as bases citadas para xeral coñecemento: Constitúe o obxecto das presentes bases, a regulación da convocatoria pública, por parte do Concello de Valdoviño e co financiamento da Deputación da Coruña, para a tramitación e concesión de subvencións destinadas a familias con maiores dificultades económicas, para os gastos de material escolar. Gastos de material escolar que sexa necesario por consecuencia da escolarización nos niveis de infantil, primaria e secundaria. Poderán solicitar esta subvención, as persoas físicas pai, nai ou titor/a dun ou varios menores, que cumpran os seguintes requisitos: –Que o/a menor estea empadroado no Concello de Valdoviño. –Estar ó día no pago das obrigas tributarias co Concello de Valdoviño. –Que o/a menor estude nalgún colexio ou escola unitaria de Valdoviño. –Cumprir os requisitos establecidos no artigo 13 da Lei 38/2003 do 17 de novembro, xeral de subvencións. –Non superar os ingresos que establece o seguinte baremo económico:  1º Suposto: subvencionarase o 100% da contía establecida segundo o nivel educativo en base ao seguinte baremo: *Terase en conta o límite máximo de cada fila (segundo nº membros) para o cumprimento do requisito económico.2º Suposto: subvencionarase o 50% da contía establecida segundo o nivel educativo en base ao seguinte baremo: *Terase en conta o límite máximo de cada fila (segundo nº membros) para o cumprimento do requisito económico. A estes efectos, para calcular os ingresos totais, teranse en conta todos os ingresos da unidade familiar, integrando esta os pais/nais ou titores/as e irmáns que estean empadroados no domicilio familiar. (No caso de que algún dos fillos teña recoñecido un grado de minusvalia superior ó 33% e sexa economicamente dependente dos seus proxenitores computará como dous membros). As contías das subvencións quedarán fixadas de acordo co seguinte baremo: As subvencións incluídas na presente convocatoria, serán financiadas con cargo á aplicación orzamentaria 231.48000 do orzamento municipal correspondente ó ano 2016 (existe financiación por parte da Deputación da Coruña por resolución do 18 de Abril de 2016 BOP nº 72). Deberá presentarse no rexistro xeral do Concello de Valdoviño a seguinte documentación para a solicitude da axuda: –Solicitude da axuda (recoller impreso no propio Rexistro) –Volante de empadroamento –Copia do DNI do pai, nai ou persoa titora. –Copia do Libro de familia. –Xustificantes de ingresos dos membros da unidade familiar do ano 2015 (última declaración da renda ou xustificación negativa de non estar obrigado a presentala, nóminas, certificacións de ser demandante de emprego, xustificantes de prestacións.). –Certificación do centro educativo no que se acredite a matrícula nun centro de ensinanza en Valdoviño. –Certificado de recoñecemento de discapacidade, de ser o caso –Declaración responsable de cumprir cos requisitos establecidos no artigo 13 da Lei 38/2003, do 17 de Novembro, Xeral de Subvencións (ANEXO I). O departamento correspondente revisará os expedientes das solicitudes e verificará que conteñan a documentación esixida. Se resultase que a documentación está incompleta ou defectuosa, requirirase á persoas solicitante para que no prazo de dez días a partir da data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude. As solicitudes deberán presentarse no Rexistro xeral do Concello de Valdoviño. O prazo para presentar as solicitudes é dun mes, a contar a partir do seguinte da súa publicación no Boletín Oficial da Provincia. Así mesmo, unha vez publicada expoñerase no taboleiro de anuncios e na web municipal. O órgano correspondente concederá as axudas a todos as persoas solicitantes que cumpran os requisitos, tendo en conta as contías establecidas no apartado 4, e sempre que exista crédito adecuado para elo. No caso de que o importe total do crédito reservado sexa insuficiente, prorratearase en función das solicitudes concedidas. Tramitarase en réxime de concorrencia competitiva, logo da proposta formulada polos servizos sociais. A Xunta de Goberno Local, logo do informe da intervención municipal, adoptará a resolución motivada que proceda. Dita proposta conterá a relación de solicitantes, as subvencións acordadas e a súa contía, e as denegadas co seu motivo. –Realizar o gasto obxecto da subvención. –Acreditar o cumprimento da finalidade da subvención, coa presentación das facturas correspondentes (orixinais) dos gastos realizados. –Someterse ás actuacións de comprobación por parte do Concello e ás de control financeiro que corresponda á intervención municipal. –Comunicarlle ó Concello, se é o caso, a concesión de subvencións solicitadas a outras entidades públicas ou privadas para o mesmo fin (ANEXO I). –Cumprir con calquera outra obriga disposta no artigo 14 da Lei xeral de subvencións. O incumprimento dalgunha destas obrigas poderase resolver coa suspensión do pagamento da subvención ou co seu reintegro. Unha vez resolta a subvención, procederase a notificar ás persoas solicitantes a súa concesión ou denegación e o importe correspondente a cada unha. Contra a desestimación expresa ou presunta das solicitudes presentadas, poderase formular os recursos que procedan. A xustificación da axuda farase coa presentación no Rexistro xeral do Concello dos seguintes documentos: –Anexo II (Recoller impreso no propio rexistro). –Acreditación da realización do gasto, coas correspondentes facturas (figurando o seu pagamento) e sendo obrigada a relación entre a actividade e o material adquirido. Os documentos xustificativos corresponderán aos gastos realizados dende a data da comunicación da concesión da beca ata o día 30/09/2016. Unicamente serán subvencionables os que respondan de maneira indubidable á natureza da actividade subvencionada, e se realicen no prazo establecido. O prazo de presentación no Rexistro xeral dos documentos xustificativos rematará improrrogablemente o 15 de Outubro do 2016. De non presentar a xustificación dentro do prazo establecido nestas bases, ou non desistir de forma motivada e por escrito dentro do mesmo prazo, entenderase que desiste da súa solicitude. O pagamento da axuda concedida farase efectivo unha vez xustificado totalmente o gasto realizado, tendo que efectuarse antes do 31 de decembro de 2016. Vista a documentación xustificativa presentada, o órgano competente valorará se se cumpriu a finalidade básica obxecto da subvención e neste caso proporá que se efectúe o aboamento. No suposto de presentar a totalidade dos xustificantes de pagamento requiridos e que se certifique o cumprimento dos obxectivos con respecto ás previsións iniciais, aboarase a totalidade da subvención. Nos supostos de non presentar a totalidade dos xustificantes requiridos ou de non certificar o cumprimento da totalidade dos obxectivos con respecto ás previsións iniciais, aboarase, de forma provisional, segundo o importe xustificado ou segundo a desviación das previsións iniciais. Para o non previsto nesta convocatoria, será de aplicación o disposto na Lei 9/2007 de 13 de xuño de Galicia, xeral de subvencións Don/a …….………………………………………. con DNI ………….………….…… e enderezo en …………………………….…………………………… Valdoviño), e teléfono ………….…………. Que SI/NON (marque o que proceda) se encontra ao corrente no cumprimento das súas obrigas a efectos do previsto no artigo 13 da “Lei 38/2003, de 17 de novembro, Xeral de Subvencións”. Que SI/NON (marque o que proceda) teño concedidas subvencións solicitadas a outras entidades públicas ou privadas para a mesma finalidade. PROTECCIÓN DE DATOS - Dacordo co establecido pola Lei Orgánica 15/1999, de 13 de Decembro, de Protección de Datos de Carácter Persoal, consinto que estos datos sexan incluidos nun ficheiro do que é titular o CONCELLO DE VALDOVIÑO e podan ser utilizados para xestionar calquera cuestión relacionada, e declaro estar informado/a sobre os dereitos de acceso, rectificación, cancelación e oposición que poderei exercitar no domicilio do CONCELLO DE VALDOVIÑO en Porta do Sol S/N, 15552, Valdoviño (A Coruña). En Valdoviño, a …………. de ……………………………………………. de 2016 Asinado –Volante de empadroamento –Copia do DNI do pai, nai ou persoa titora. –Copia do Libro de familia. –Xustificantes de ingresos dos membros da unidade familiar do ano 2015 (última declaración da renda ou xustificación negativa de non estar obrigado a presentala, nóminas, certificacións de ser demandante de emprego, xustificantes de prestacións.). –Certificación do centro educativo no que se acredite a matrícula nun centro de ensinanza en Valdoviño. –Certificado de recoñecemento de discapacidade, de ser o caso –Declaración responsable de cumprir cos requisitos establecidos no artigo 13 da Lei 38/2003, do 17 de Novembro, Xeral de Subvencións (Asinar na solicitude). Don/a ……………………………………………. con DNI.………….…… e enderezo en……………………………………………………………………(Valdoviño), e teléfono…………………………………. –Facturas ou xustificantes relativos ao gasto realizado en base á axuda para material escolar. –Número de conta bancaria (código IBAN) –Cadro cuberto onde se reflictan os documentos presentados Valdoviño, a ………. de ………………………………. de 2016 Asinado” Valdoviño, 09 de xuño de 2016. O Alcalde, Asdo.: Alberto González Fernández.